EkBass/fiwiki-20250220-pages-articles huggingface dataset:
Enzo Pérez

Enzo Nicolás Pérez (s. 22. helmikuuta 1986 Maipú, Argentiina) on argentiinalainen jalkapalloilija, joka edustaa argentiinalaista River Platea. Hän on pelipaikaltaan keskikenttäpelaaja. == Seurajoukkueura == 8\. kesäkuuta 2011 Pérez siirtyi viisivuotisella sopimuksella portugalilaisseura Benficaan. Hänestä maksettiin 5,5 miljoonan euron siirtokorvaus. Vakavasta polvivammasta toipumisen jälkeen hänet lainattiin 9. helmikuuta 2012 kuusi kuukautta kestäneellä lainasopimuksella Estudiantesiin. 29\. joulukuuta 2014 Pérez siirtyi Valenciaan 25 miljoonan euron siirtokorvauksella.Comunicado Oficial: Enzo Pérez Valencia CF. Viitattu 1.1.2015. El Valencia confirma el fichaje de Enzo Pérez Marca. Viitattu 1.1.2015. Pérez oli Argentiinan maajoukkueessa vuoden 2014 MM-kilpailuissa. == Lähteet == == Aiheesta muualla == * Enzo Pérezin tilastot National Football Teams -sivustolla Luokka:Argentiinalaiset jalkapalloilijat Luokka:Vuonna 1986 syntyneet Luokka:Elävät henkilöt
Šime Vrsaljko

Šime Vrsaljko (s. 10. tammikuuta 1992 Zadar Viitattu 22.6.2021.) on kroatialainen jalkapalloilija, joka edustaa Espanjan pääsarjassa pelaavaa Atlético Madridia. Hän on pelipaikaltaan oikea puolustaja. Vrsaljko voitti Dnamo Zagrebissa Kroatian-mestaruuden 2010, 2011, 2012 ja 2013 sekä Kroatian Cupin 2011 ja 2012. Hän pelasi kotimaassaan myös lainasopimuksella NK Lokomotivassa. Italiassa hän on edustanut Genoaa kaudella 2013–2014, Sassuoloa 2014–2016 ja kaudella 2018–2019 lainasopimuksella Interiä. Hän on pelannut Italian Serie A:ssa 89 ottelua ja Espanjan La Ligassa 49 ottelua eikä ole kummassakaan sarjassa tehnyt yhtään maalia. Espanjan cupissa hän teki maalin marraskuussa 2016 Guijueloa vastaan. Hän pelasi voitokkaassa Eurooppa-liigan loppuottelussa 2018. Vuonna 2021 hän voitti Espanjan-mestaruuden mutta pelasi kauden aikana vain yhdeksän liigaottelua oltuaan kauden alussa monta kuukautta poissa kentiltä edellisenä kautena saamansa polvivamman vuoksi ja jäätyään senkin jälkeen usein vaihtopenkille. Vrsaljko pelasi Kroatian joukkueessa kaksi ottelua sekä vuoden 2014 MM-kilpailuissa että vuoden 2016 EM- kilpailuissa. Vuoden 2018 MM-kilpailuissa hän oli avauskokoonpanossa kuudessa ottelussa, myös tappiollisessa loppuottelussa Ranskaa vastaan.Kesän 2021 EM- kilpailuissa hän pelasi täydet minuutít joukkueensa kahdessa ensimmäisessä alkulohko-ottelussa. Debyyttinsä A-maajoukkuetasolla hän teki helmikuussa 2011, ja vuoden 2012 EM-kilpailuissa hän oli mukana vaihtopelaajana. Hän on pelannut kesäkuun 27. päivään 2021 mennessä 51 maaottelua. == Lähteet == Luokka:Kroatialaiset jalkapalloilijat Luokka:Vuonna 1992 syntyneet Luokka:Elävät henkilöt
Sammir

Jorge Sammir Cruz Campos, tunnetaan paremmin nimellä Sammir (s. 23. huhtikuuta 1987 Itabuna, Brasilia Viitattu 5.7.2014.) on brasilialaissyntyinen entinen kroatialainen jalkapalloilija, joka on pelannut muun muassa Espanjassa, Kiinassa ja Kroatiassa. Hän oli pelipaikaltaan keskikenttäpelaaja. Sammir pelasi Kroatian joukkueessa vuoden 2014 MM-kilpailuissa. Hän sai oikeuden edustaa Kroatiaa hankittuaan maan kansalaisuuden pelatessaan seitsemän kauden ajan Dinamo Zagrebissa. ==Lähteet== Luokka:Kroatialaiset jalkapalloilijat Luokka:Vuonna 1987 syntyneet Luokka:Elävät henkilöt
Ante Rebić

Ante Rebić (s. 21. syyskuuta 1993 Split) on kroatialainen jalkapalloilija, joka edustaa Serie A:ssa pelaavaa Milania. Hän on kotimaansa ja Saksan lisäksi pelannut aiemminkin Italiassa ja edustanut tuolloin Fiorentinaa ja Hellas Veronaa. Milaniin hän siirtyi syyskuussa 2019 Eintracht Frankfurtista ensin lainalle, ja syyskuussa 2020 hän siirtyi pysyvästi Milanin omistukseen. Rebić on pelipaikaltaan hyökkääjä. Viitattu 22.6.2021. Rebić on pelannut Saksan Bundesliigassa 78 ottelua ja tehnyt niissä 17 maalia. Italian Serie A:ssa hän on pelannut 71 ottelua ja tehnyt niissä 24 maalia. Hän teki kaksi maalia Eintracht Frankfurtin voittaessa 2018 Saksan Cupin loppuottelussa Bayern Münchenin 3–1. Hän teki AC Milanille kaksi maalia Serie A:n otteluissa tammikuussa 2020 Udinesea ja helmikuussa 2021 Crotonea vastaan. Toukokuussa 2021 hän teki kolme maalia eli hattutempun Torinoa vastaan. Saksan cupissa hän teki elokuussa 2019 Eintracht Frankfurtille hattutempun ottelussa Waldhof Mannheimia vastaan. Hän on pelannut Eurooppa-liigassa eri seuroissa 16 ottelua ja tehnyt niissä yhden maalin. Rebić on pelannut useissa Kroatian nuorisomaajoukkueissa. Hän pelasi ensimmäisen kerran Kroatian A-maajoukkueessa elokuussa 2013. Hän pelasi vuosien 2014 ja 2018 MM-kilpailuissa. Hän teki jälkimmäisissä kisoissa 1–0-maalin alkulohko-ottelussa Argentiinaa vastaan ja pelasi myös tappiollisessa loppuottelussa Ranskaa vastaan. Rebić on kesäkuun 27. päivään 2021 mennessä pelannut 41 A-maaottelua ja tehnyt niissä kolme maalia. == Lähteet == Luokka:Kroatialaiset jalkapalloilijat Luokka:Vuonna 1993 syntyneet Luokka:Elävät henkilöt
Milan Badelj

Milan Badelj (s. 25. helmikuuta 1989 Zagreb) on kroatialainen jalkapalloilija, joka edustaa Italian Serie A:ssa pelaavaa Genoaa. Hän on pelipaikaltaan puolustava keskikenttäpelaaja.Milan Badelj Transfermarkt-sivustolla Badelj aloitti ammattilaisuransa Dinamo Zagrebissa, jossa hän voitti neljä peräkkäistä Kroatian-mestaruutta (2008–2009, 2009–2010, 2010–2011 ja 2011–2012) ja Kroatian cupin kolmesti (2008–2009, 2010–2011 ja 2011–2012). Elokuussa 2012 hän siirtyi neljän miljoonan euron siirtosummalla Saksan Bundesliigan Hamburger SV:hen. Elokuussa 2014 Badelj siirtyi Fiorentinaan. Kauden 2018–2019 hän pelasi Laziossa mutta palasi seuraavaksi kaudeksi lainasopimuksella Fiorentinaan. Kroatian A-maajoukkueessa Badelj teki ensiesiintymisensä toukokuussa 2010. Hän oli mukana EM-kilpailuissa 2012 ja MM-kilpailuissa 2014 mutta ei saanut peliaikaa. EM-kilpailuissa 2016 hän pelasi Kroatian kaikki neljä ottelua alusta loppuun. MM-kilpailuissa 2018 hän saavutti Kroatian joukkueessa hopeaa ja pelasi kokonaan yhden alkulohko- ottelun sekä tuli vaihtopelaajana kentälle kahden jatko-ottelun lopussa. == Saavutukset == Dinamo Zagreb: * Kroatian-mestaruus: 2008–2009, 2009–2010, 2010–2011, 2011–2012 * Kroatian cup: 2008–2009, 2010–2011, 2011–2012 == Lähteet == Luokka:Kroatialaiset jalkapalloilijat Luokka:Vuonna 1989 syntyneet Luokka:Elävät henkilöt
Aron Jóhannsson

Aron Jóhannsson (s. 10. marraskuuta 1990 Mobile, Yhdysvallat) on yhdysvaltalainen jalkapalloilija, joka pelaa Bundesliigan Werder Bremenissä. Hän on pelipaikaltaan hyökkääjä. Jóhannsson valittiin Yhdysvaltain maajoukkueeseen vuoden 2014 MM-kilpailuihin. == Lähteet == Luokka:Yhdysvaltalaiset jalkapalloilijat Luokka:Vuonna 1990 syntyneet Luokka:Elävät henkilöt
Ralf Edström

Ralf Sigvard Edström (s. 7. lokakuuta 1952 Degerfors, Ruotsi) on pelaajauransa jo päättänyt ruotsalainen jalkapalloilija, jonka pelipaikka oli keskushyökkääjä. Ruotsin jalkapallomaajoukkueessa 40 maaottelua vuosina 1972–1980 pelannut ja niissä 15 maalia tehnyt Edström osallistui MM-kisoihin kahdesti, 1974 ja 1978. Hänet muistetaan parhaiten vuoden 1974 kisoista, joissa hän teki neljä maalia ja oli maalipörssin jaetulla neljännellä sijalla yhdessä Gerd Müllerin ja Johannes Repin kanssa. Edström pelasi maajoukkueessa 40 ottelua ja onnistui maalinteossa 15 kertaa. Seuratasolla Degerfors IF:n kasvatti Edström voitti Allsvenskanin mestaruuden Åtvidabergs FF:n riveissä vuonna 1972. Hän pelasi ulkomailla PSV Eindhovenissa (2 liigamestaruutta), Standard Liegessä ja AS Monacossa (1 liigamestaruus). Edström voitti Guldbollenin kahdesti, vuosina 1972 ja 1974. Edström lopetti uransa vuonna 1985. == Lähteet == * http://www.transfermarkt.co.uk/ralf- edstroem/profil/spieler/134941 === Viitteet === Luokka:Ruotsalaiset jalkapalloilijat Luokka:Vuonna 1952 syntyneet Luokka:Elävät henkilöt
Luettelo televisiosarjan Family Guy jaksoista

Family Guy on Seth MacFarlanen luoma yhdysvaltalainen Emmy-palkittu piirrossarja. Sarjaa on esitetty Yhdysvalloissa FOX-kanavalla vuodesta 1999 lähtien. Sarjan ensimmäinen jakso esitettiin Yhdysvalloissa 31. tammikuuta 1999. Suomessa sarjaa on esitetty yhden tuontokauden verran MTV3- ja Sub- kanavilla. Nykyään sarjaa esittää Suomen FOX-kanava. Kaudet: 1 2 3 4 5 6 7 8 9 10 11 12 13 14 15 16 DVD-julkaisut __NOTOC__ ==Yleiskatsaus== Kausi Jaksoja Alkup. esityspäivä Avausjakso Päätösjakso 1 7 2 21 3 22 4 30 5 18 6 12 7 16 8 21 9 18 10 23 11 22 12 21 13 18 14 20 15 20 16 20 17 20 18 20 19 20 20 20 21 20 22 20 ==Jaksolista== ===Kausi 1 (1999)=== |} ===Kausi 2 (1999–2000)=== |} ===Kausi 3 (2001–2003)=== |} ===Kausi 4 (2005–2006)=== |- ! style="background:#a847f3;" colspan="8"|Stewie Griffin: The Untold Story |- |} ===Kausi 5 (2006–2007)=== |} ===Kausi 6 (2007–2008)=== |} ===Kausi 7 (2008–2009)=== |} ===Kausi 8 (2009–2010)=== |} ===Kausi 9 (2010–2011)=== |} ===Kausi 10 (2011–2012)=== |} ===Kausi 11 (2012–2013)=== |} ===Kausi 12 (2013–2014)=== |} ===Kausi 13 (2014–2015)=== |} ===Kausi 14 (2015–2016)=== |} ===Kausi 15 (2016–2017)=== |} ===Kausi 16 (2017–2018)=== |} ==DVD-julkaisut== Kausi Jaksoja DVD volyymi/kausi/spesiaali (Alue 1) DVD kausi/spesiaali (Alueet 2 & 4) DVD-julkaisupäivä Alue 1 Alue 2 Alue 4 1 7 1 1 2 21 2 3 22 2 3 4 30 3 4 4 5 Stewie Griffin: The Untold Story Stewie Griffin: The Untold Story 5 18 5 6 6 12 6 7 "Blue Harvest" "Blue Harvest" 7 16 7 8 8 21 8 9 "Something, Something, Something, Dark Side" "Something, Something, Something, Dark Side" 9 18 9 10 10 11 "It's a Trap!" "It's a Trap!" 10 23 11 12 11 22 12 (volyymi) 13 12 21 12 (kausi) 14 13 18 13 15 14 ==Aiheesta muualla== * Family Guy Jaksot
Grünerløkka

Grünerløkka on Oslon kaupunginosa. Se liitettiin Osloon 1858. Grünerløkkan väkiluku oli 56 283 vuonna 2016. Thorvald Meyers gate on trendikäs ravintolakatu, ja Markveien suosittu ostoskatu. Olaf Ryes plass -aukio on kesäaikaan eläväinen ajanviettopaikka. == Lähteet == ==Aiheesta muualla== * Kaupunginosan kotisivut Luokka:Oslon kaupunginosat
Tanja Leinonen

Tanja Kristiina Leinonen (ent. Lepikko, s. 10. huhtikuuta 1975 Rauma) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajinaan toimivat Aki Mäentakanen sekä Seppo Haavisto. Kalevan kisoista Leinonen on saavuttanut kolme hopeaa korkeushypystä; vuosina 1993, 1996 sekä 1997. Lisäksi hän on sisäratojen SM-kisoista voittanut korkeushypyn kultaa vuonna 1997 sekä hopeaa vuonna 1996. Nykyisin Leinonen kilpailee pääasiassa veteraanisarjoissa ja on myös näissä kilpailuissa menestynyt SM- mitalien arvoisesti. Vuonna 2012 hän voitti pronssia veteraanien MM- hallikisoissa. == Lähteet == Luokka:Suomalaiset korkeushyppääjät Luokka:Vuonna 1975 syntyneet Luokka:Elävät henkilöt
Krista Ranta-Pere

Krista Ranta-Pere (s. 22. toukokuuta 1981 Harjavalta) on aktiiviuransa lopettanut suomalainen kilpakävelijä. Hänen seuranaan oli Kokemäen Kova-Väki ja hänen valmentajanaan toimi Markku Johansson. Kalevan kisoista Ranta-Pere saavutti 10 kilometrin kävelyssä kultaa vuonna 1997 sekä hopeaa vuonna 1996. Lisäksi hän pitää hallussaan useita matkakohtaisia Suomen ennätyksiä eri ikäluokissa 14-vuotiaista aina 19-vuotiaisiin saakka. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset kävelijät Luokka:Vuonna 1981 syntyneet Luokka:Elävät henkilöt
Elisa Louhelainen

Elisa Louhelainen (s. 16. maaliskuuta 1959) on aktiiviuransa päättänyt suomalainen kestävyysjuoksija. Hän edusti koko uransa ajan Lahden Ahkeraa ja hänen valmentajinaan toimivat Risto Kalermo sekä Timo Paljakka. Aikuisten SM- tasolla Louhelainen saavutti kaksi mitalia ottaen maratonilta pronssia sekä vuonna 1997 että vuonna 2000. Virallisissa kilpailuissa hän ei ole esiintynyt vuoden 2000 jälkeen. == Lähteet == Luokka:Suomalaiset kestävyysjuoksijat Luokka:Vuonna 1959 syntyneet Luokka:Elävät henkilöt
Tiina Toivanen

Tiina Toivanen (o.s. Viitanen, s. 18. helmikuuta 1974) on aktiiviuransa lopettanut suomalainen kestävyysjuoksija. Hän edusti koko uransa ajan Esbo Idrottsföreningia ja hänen valmentajanaan toimi Harri Holmgren. Kalevan kisoista Toivanen saavutti pronssia 10 000 metrin juoksussa vuonna 1997. Lisäksi hän saavutti hopeaa 15 kilometrin tiejuoksussa vuonna 1995 sekä kultaa sisäradoilta 3 000 metrin juoksussa vuonna 1996. Virallisissa kilpailuissa hän ei ole esiintynyt vuoden 2010 jälkeen. == Lähteet == Luokka:Suomalaiset kestävyysjuoksijat Luokka:Vuonna 1974 syntyneet Luokka:Elävät henkilöt
Keski-Ateena

Keski-Ateena () eli Keski-Ateenan alueyksikkö (Περιφερειακή ενότητα Κεντρικού Τομέα Αθηνών, Perifereiakí enótita Kentrikoú Toméa Athinón) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Ateena. Alueyksikön pinta-ala on 87,4 neliökilometriä ja asukasluku 1 029 520 (vuonna 2011). Alueyksikköön kuuluu sen nimen mukaisesti keskinen osa Ateenan metropolialueesta, mukaan lukien Ateenan ydinkunta itse. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin keskinen osa tuolloin lakkautetusta Ateenan prefektuurista. Muut osat prefektuurista jaettiin Pohjois-Ateenan, Länsi-Ateenan ja Etelä-Ateenan alueyksiköihin. == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 1 Ateena Ateena 664 046 2 Dáfni-Ymittós Dáfni 33 628 3 Filadélfeia-Chalkidóna Néa Filadélfeia 35 556 4 Galátsi Galátsi 59 345 5 Ilioúpoli Ilioúpoli 78 153 6 Kaisarianí Kaisarianí 26 458 7 Výronas Výronas 61 308 8 Zográfou Zográfou 71 026 == Lähteet == == Aiheesta muualla == * Περιφερειακή ενότητα Κεντρικού Τομέα Αθηνών. Keski- Ateenan alueyksikön kotisivu. *
Länsi-Ateena

Länsi-Ateena () eli Länsi-Ateenan alueyksikkö (Περιφερειακή ενότητα Δυτικού Τομέα Αθηνών, Perifereiakí enótita Ditikoú Toméa Athinón) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Peristéri. Alueyksikön pinta-ala on 66,7 neliökilometriä ja asukasluku 489 675 (vuonna 2011). Alueyksikköön kuuluu sen nimen mukaisesti läntinen osa Ateenan metropolialueesta. Alueyksikkö perustettiin vuoden 2011 alussa Kallikrates- suunnitelman myötä. Siihen sijoitettiin läntinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Pohjois-Ateenan ja Etelä-Ateenan alueyksiköihin. == Kunnat == Alueyksikkö jakaantuu seitsemään kuntaan seuraavasti: Kartta Kunta Kuntakeskus Väkiluku 1 Peristéri Peristéri 139 981 2 Agía Varvára Agía Varvára 26 550 3 Ágioi Anárgyroi-Kamateró Ágioi Anárgyroi 62 529 4 Aigáleo Aigáleo 69 946 5 Chaïdári Chaïdári 46 897 6 Ílio Ílio 84 793 7 Petroúpoli Petroúpoli 58 979 == Lähteet == == Aiheesta muualla == * Περιφερειακή ενότητα Δυτικού Τομέα Αθηνών . Länsi- Ateenan alueyksikön kotisivu. *
Ernest Ervasti

Ernest Emil Ervasti (14. heinäkuuta 1928 Helsinki – 16. heinäkuuta 2023 EspooKuolinilmoitus. Helsingin Sanomat 13.8.2023, s. B 30.) oli suomalainen mainosgraafikko ja näyttelijä, joka esiintyi muun muassa elokuvissa Vääpelin kauhu (1957) ja Nummisuutarit (1957). Ervasti valmistui Taideteollisuuskeskuskoulun yleisestä ammattikoulusta vuonna 1948. Hän työskenteli alkuun Elannon mainososastolla somistajana ja mainosgraafikkona. Vuonna 1953 Hän yhdessä veljensä Pauli Ervastin kanssa aloitti näyttelijäuransa Elannon Näyttämöllä, jossa hän toimi pitkään.Göran Rosenberg, Elannon näyttämö 1921-1991, Helsinki (Elannon näyttämö), 1990 Lukuisista esityksistä ja lavastuksista esimerkkejä ovat Revyy, Neljä Naista ja Ihmisiä jäälautalla. Ervasti näytteli 1960-luvulla TV-sarjoissa kuten Pekka Lipposen seikkailut, Kaverukset ja Seitsemän veljestä. Vuodesta 1961 hän toimi Oy Aga Ab:n somistamon päällikkönä ja päägraafikkona. Agan mainospäälliköksi hänet nimitettiin vuonna 1969.Helsingin Sanomat, 1969, No 272, sivu 20, julkaistu 8.10.1969 Hän toimi Somistajayhdistys ry:n johtokunnassa ja varapuheenjohtajana.Suomen Sosialidemokraatti, 1963, No 65, sivu 6, julkaistu 7.3.1963 Hän oli myös Teollisuuden Mainospäälliköt -yhdistyksen puheenjohtaja.Maaseudun Tulevaisuus, 1980, No 138, sivu 7, julkaistu 13.12.1980 Hän harrasti kuvataidetta ja valokuvausta. == Lähteet == == Aiheesta muualla == * * * Ernest Ervastin muistokirjotus Helsingin Sanomissa Luokka:Suomalaiset näyttelijät Luokka:Vuonna 1928 syntyneet Luokka:Vuonna 2023 kuolleet
Erja Ervonen

Erja Annikki Ervonen (s. 8. lokakuuta 1963 Toholampi) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Kannuksen Uraa. Kalevan kisoista Ervonen saavutti pronssia 5 000 metrin juoksussa vuonna 1997 sekä pronssia 10 000 metrin juoksussa vuonna 1996. Lisäksi hän on ulkoradoilta saavuttanut kultaa (vuonna 1995), hopeaa (1994) ja pronssia (1992) 15 kilometrin tiejuoksussa, hopeaa (vuonna 1996) ja pronssia (1997) puolimaratonilla sekä kultaa maratonilla vuonna 1996. Sisäratojen SM- kisoista Ervonen saavutti pronssia 3 000 metrin juoksussa vuonna 1984. Virallisissa kilpailuissa hän ei ole esiintynyt vuoden 1998 jälkeen. == Lähteet == Luokka:Suomalaiset kestävyysjuoksijat Luokka:Vuonna 1963 syntyneet Luokka:Elävät henkilöt
Etelä-Ateena

Etelä-Ateena () eli Etelä-Ateenan alueyksikkö (Περιφερειακή ενότητα Νοτίου Τομέα Αθηνών, Perifereiakí enótita Notíou Toméa Athinón) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Glyfáda. Alueyksikön pinta-ala on 69,4 neliökilometriä ja asukasluku 529 826 (vuonna 2011). Alueyksikköön kuuluu sen nimen mukaisesti eteläinen osa Ateenan metropolialueesta. Alueyksikkö perustettiin vuoden 2011 alussa Kallikrates- suunnitelman myötä. Siihen sijoitettiin eteläinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Pohjois-Ateenan ja Länsi-Ateenan alueyksiköihin. == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 1 Kallithéa Kallithéa 100 641 2 Ágios Dimítrios Ágios Dimítrios 71 294 3 Álimos Álimos 41 720 4 Ellinikó-Argyroúpoli Argyroúpoli 51 356 5 Glyfáda Glyfáda 87 305 6 Moscháto-Távros Moscháto 40 413 7 Néa Smýrni Néa Smýrni 73 076 8 Palaió Fáliro Palaió Fáliro 64 021 == Lähteet == == Aiheesta muualla == * Περιφερειακή ενότητα Νοτίου Τομέα Αθηνών . Etelä-Ateenan alueyksikön kotisivu. *
Pohjois-Ateena

Pohjois-Ateena () eli Pohjois-Ateenan alueyksikkö (Περιφερειακή ενότητα Βορείου Τομέα Αθηνών, Perifereiakí enótita Voreíou Toméa Athinón) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Kifisiá. Alueyksikön pinta-ala on 140,7 neliökilometriä ja asukasluku 591 680 (vuonna 2011). Alueyksikköön kuuluu sen nimen mukaisesti pohjoinen osa Ateenan metropolialueesta. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin pohjoinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Etelä-Ateenan ja Länsi-Ateenan alueyksiköihin. == Kunnat == Alueyksikkö jakaantuu 12 kuntaan seuraavasti: Kartta Kunta Kuntakeskus Väkiluku 1 Amaroúsio (Maroúsi) Maroúsi 72 333 2 Agía Paraskeví Agía Paraskeví 59 704 3 Chalándri Chalándri 74 192 4 Filothéi-Psychikó Psychikó 26 968 5 Irákleio Irákleio 49 642 6 Kifisiá Kifisiá 70 600 7 Lykóvrysi-Péfki Péfki 31 002 8 Metamórfosi Metamórfosi 29 891 9 Néa Ionía Néa Ionía 67 134 10 Papágou-Cholargós Cholargós 44 539 11 Pentéli Melíssia 34 934 12 Vrilíssia Vrilíssia 30 741 == Lähteet == == Aiheesta muualla == * Περιφερειακή ενότητα Βορείου Τομέα Αθηνών . Pohjois-Ateenan alueyksikön kotisivu. *
Amateur World Series 1986

Amateur World Series 1986 oli 29. maajoukkueiden välinen baseballin maailmanmestaruusturnaus. Joukkueita turnaukseen osallistui 12 ja ne pelasivat kertaalleen jokainen jokaista vastaan. Turnaus pelattiin Alankomaissa 19. heinäkuuta - 2. elokuuta 1986. == Turnauksen sarjataulukko == joukkue Ot. V H AVG 1\. 11 10 1 .909 10-2 - 11-0 4-2 15-5 11-1 9-3 12-1 11-0 15-3 21-3 2\. 11 8 3 .727 - 1-0 - 3-2 14-8 5-4 11-2 12-2 - 14-4 26-2 3\. Kiinan Taipei 11 8 3 .727 4-3 - 7-6 5-4 9-5 1-0 - - 17-1 5-0 16-0 4\. 11 7 4 .636 - 10-4 - - - 3-0 4-1 4-3 18-2 10-2 19-0 5\. 11 6 5 .545 - - - 4-1 3-0 - 9-1 6-4 15-3 - 13-1 6\. 11 6 5 .545 - - - 5-3 - - 10-8 9-4 13-3 9-4 17-0 7\. 11 5 6 .455 - - - - 5-2 9-6 9-6 - 9-3 - 15-2 8\. 11 5 6 .455 - - 5-4 - - - - 7-5 11-3 14-7 5-2 9\. 11 5 6 .455 - - 6-5 - - - 3-2 - 5-3 10-5 6-2 10\. 11 3 8 .273 - 6-3 - - - - - - - 4-3 6-5 11\. 11 2 9 .182 - - - - 5-3 - 3-2 - - - - 12\. 11 1 10 .091 - - - - - - - - - - 4-1 == Lähteet == * projectcobb Luokka:Vuoden 1986 baseball Luokka:Alankomaiden baseball 1986
Johan Tanskanen

Johan (Juho) Tanskanen (20. joulukuuta 1851 Kontiolahti – 2. joulukuuta 1919 Hankasalmi) oli suomalainen kirkkoherra ja lestadiolaista herätysliikettä arvostelleen pamfletin Hihhulilaisuus oikeassa karvassansa kirjoittaja. Tanskasen vanhemmat olivat talollinen Antti Tanskanen ja Anna Turunen. Hän pääsi ylioppilaaksi 1872 Kuopion lukiosta ja opiskeli Helsingin yliopistossa suorittaen teologian erotutkinnon 1875. Tanskanen vihittiin papiksi 1876. Tanskanen toimi kirkkoherran apulaisena Kiihtelysvaarassa 1876 ja Iisalmen maaseurakunnassa 1876–1877, armovuodensaarnaajana Liperissä 1877–1878 ja Tyrnävällä 1878, kappalaisen apulaisena Kalajoella 1878–1880, Kuusamossa välisaarnaajana 1880–1881, Vesannolla kappalaisen sijaisena 1881–1882 ja Keiteleellä kirkkoherran apulaisena 1882–1888. Hän toimi Hankasalmen kirkkoherrana vuodesta 1888 alkaen ja sai rovastin arvon 1907. Tanskanen jäi 1912 virkavapaalle sairauden takia. Kalajoella ollessaan Tanskanen julkaisi omalla kustannuksellaan vuonna 1880 lestadiolaisuutta arvostelleen pamfletin Hihhulilaisuus oikeassa karvassansa; sen esitys ja tarkastus. Kirjalla oli vaikutusta erityisesti sivistyneistön piirissä. Samaa lestadiolaisuuden arvostelua jatkoi Kuopion hiippakunnan piispa Gustaf Johansson vuonna 1892 ilmestyneessä kirjassaan Laestadiolaisuus. Tanskanen toimi myös Walon Säeniä ja Kyyhkynen-nimisten uskonnollisten lehtien toimittajana ja hän suomensi uskonnollista kirjallisuutta. Johan Tanskanen oli naimisissa 1881–1911 Maria Sofia Kolströmin (k. 1911) kanssa ja vuodesta 1912 Iida Paatelaisen kanssa. Jääkärikapteeni Aarne Tanskanen oli Johan Tanskasen poika hänen ensimmäisestä avioliitostaan. == Teoksia == * Hihhulilaisuus oikeassa karvassansa ; sen esitys ja tarkastus. Tekijä, Oulu 1880 == Suomennoksia == * Axel Fredrik Granfelt : Armon järjestyksestä ; suom. J. Tanskanen. Piipponen, Joensuu 1878 * Carl Olof Rosenius : ”Joka voittaa” eli Jumalan kansan sota-elämä maan päällä ; suom. J. Tanskanen. Edlund, Helsinki 1884 == Lähteet == * * Mauri Kinnunen : Herätysliike kahden kulttuurin rajalla : Lestadiolaisuus Karjalassa 1870-1939. Jyväskylän yliopisto 2004, Tanskasesta s. 27 ja 66 * Pappisluettelo - Kiihtelysvaara * Pappisluettelo - Iisalmen maaseurakunta * Pappisluettelo - Liperi * Pappisluettelo - Tyrnävä * Pappisluettelo - Kalajoki * Pappisluettelo - Kuusamo * Pappisluettelo - Vesanto * Pappisluettelo - Keitele * Pappisluettelo - Hankasalmi Luokka:Suomen evankelis-luterilaisen kirkon papit Luokka:Suomentajat Luokka:Vuonna 1851 syntyneet Luokka:Vuonna 1919 kuolleet
Mutsi

Mutsi on slangisana äidille. Sen lisäksi se voi tarkoittaa seuraavia asioita: * Mutsi (engl. Mom), yhdysvaltalainen komediasarja * Mutsi, DJ Kridlokkin albumi vuodelta 2014
Lubartów

Lubartów on kaupunki Lublinin voivodikunnassa Itä-Puolassa. Vuoden 2019 arvion mukaan siellä asui 21 828 asukasta. Lubartów perustettiin vuonna 1543 Piotr Firlejin johdosta. Perustamisestaan toiseen maailmansotaan asti Lubartów oli tunnettu suuresta juutalaisyhteisöstään - tuohon aikaan asukkaista yli puolet oli juutalaisia. == Lähteet == == Aiheesta muualla == Luokka:Lublinin voivodikunnan kaupungit
Nuorten Muotineuvosto

Nuorten Muotineuvosto oli suomalaisten nuortenvaatevalmistajien vuonna 1961 perustama keskustelufoorumi, jonka puitteissa teinikuntien valitsemat edustajat oppikouluista ympäri maan kokoontuivat kaksi kertaa vuodessa arvioimaan vaatemarkkinoijien uusia mallistoja. Muotineuvoston hyväksymät mallit saivat käyttää mainonnassaan tunnusta ”Nuorten Muotineuvoston hyväksymä”. Nuorten Muotineuvoston perustajayrityksiä olivat James-farkuistaan tunnettu Mattisen Teollisuus, turkulainen Kestilän Pukimo sekä helsinkiläiset sisaryritykset Pola ja Pallo-Paita. Neuvosto kokoontui vaihtuvin jäsenin ainakin 1960-luvun loppuun asti. Raadin jäsenenä on muistellut olleensa muun muassa kirjailija Lasse Lehtinen. Nuorten Muotineuvosto oli ainakin nimellään mukana myös Tekstiilikauppiaiden liiton 1960-luvun alussa kaksi kertaa vuodessa julkaisemassa mainoslehdessä Pukeudu oikein.Pukeudu oikein 1961 syksy (kannessa mainittuna Nuorten muotineuvosto, James), Tekstiilikauppiaiden liitto ry:n julkaisu 1961. Juvekim-antikvariaatti. Viitattu 12.6.2014. Nuorten Muotineuvosto valitsi vuosittain Hopeapeili-lehdessä Suomen parhaiten pukeutuvan nuoren tunnettujen nuorisoidolien joukosta. Esimerkiksi vuonna 1969 valinta osui nousevaan rocktähteen Kirka Babitziniin. == Lähteet == Luokka:1960-luvun nuorisokulttuuri Luokka:Suomi 1960-luvulla Luokka:Markkinointi Luokka:Muotitapahtumat
Jonna Salmivaara

Jonna Salmivaara (s. 1. heinäkuuta 1972) on entinen suomalainen juoksija. Hän edusti vuodesta 1993 alkaen Viipurin Urheilijoita ja tätä ennen Keravan Urheilijoita. Hänen valmentajinaan toimivat ensin Jorma Hyttinen, vuoteen 1992 asti ja tämän jälkeen Timo Hietanen. Jonna Salmivaara edusti Suomea aikuisten maaotteluissa vuosina 1991–1993. Hän oli 400 metrillä parhaimmillaan kolmas Helsingissä 1991. Nuorten maaotteluissa hän oli toinen Espoon Leppävaarassa vuonna 1990 (18v sarja) ja voitti Tranåsissa, Ruotsissa vuonna 1991 20-vuotiaiden 400 metrin kilpailun. Aikuisten SM-mitaleita henkilökohtaisilta matkoilta Salmivaara saavutti urallaan vain yhden, vuoden 1992 Kalevan kisojen pronssimitalin Jyväskylässä ajalla 55,48. Tämän lisäksi hänellä on viestikultaa Viipurin Urheilijoiden 4x800m joukkueesta 1995 sekä hopeaa 4x800m joukkueesta 1994 ja 4x400m joukkueesta 1995. == Ennätykset == === Ulkoradat === Matka Aika Paikka Vuosi 100 m 12,21 Tampere 1991 200 m 24,21 Helsinki 1991 400 m 53,46 Thessaloniki, GRE 1991 800 m 2.15,42 Lahti 1995 === Sisäradat === Matka Aika Paikka Vuosi 60 m 7,75 Otaniemi 1991 200 m 25,41 Otaniemi 1991 200 m (ylipitkä rata) 24,78 Tampere 1991 300 m (ylipitkä rata) 36,68 Tampere 1991 400 m 55,33 Oulu 1991 == Lähteet == * Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1972 syntyneet Luokka:Elävät henkilöt
Kihniön rautatieasema

Kihniön rautatieasema () on lakkautettu rautatieliikennepaikka Kihniössä rataosuudella Pori–Haapamäki. Asema avattiin viiden kilometrin päähän kirkonkylältä 1. marraskuuta 1937. Asemarakennus oli valmistunut kolme vuotta aiemmin Thure Hellströmin suunnitelmien mukaisesti. Tavaraliikenne Kihniöön aloitettiin Porin suunnasta jo vuonna 1935. Radan rakennusvaiheessa aseman nimenä oli Mäkikylä, mutta se muutettiin Kihniöksi huhtikuussa 1936. Kihniön ja Kurun välinen yhdystie 3350 ylitti radan lähellä asemaa. Asiointiliikenne Kihniön kirkonkylästä suuntautui enimmäkseen Parkanoon eikä toisessa suunnassa sijainnut rautatieasema erityisemmin palvellut kirkonkylän tarpeita. Aseman seudulle ei myöskään syntynyt varsinaista asutuskeskusta. Kihniö muutettiin laiturivaihteeksi 1968 ja henkilöliikenne lakkautettiin 31. toukokuuta 1981. Pori–Haapamäki-rataosuudesta jätettiin Kihniön puukuljetuksien ja Aitonevan turveliikenteen takia osuudet Parkano–Kankaanpää ja Parkano–Aitoneva liikennöitäväksi muun radan sulkeuduttua liikenteeltä vuonna 1985. Kihniön asemalaiturit purettiin 1999, ja siitä tuli radan pääteasema, kun Aitonevan liikennepaikka lakkautettiin 2003. Tavaraliikenne Kihniössä jatkui joulukuuhun 2015, jolloin Parkanoon rakennettu raakapuuterminaali valmistui ja Kihniön kuormauspaikka kävi tarpeettomaksi. 8. joulukuuta 2015 Parkano–Kihniö- rataosuus suljettiin ja Kihniön liikennepaikka lakkautettiin. == Lähteet == == Aiheesta muualla == * Kuvia Kihniön asemalta vuodelta 2004 Luokka:Pirkanmaan lakkautetut rautatieliikennepaikat Luokka:Kihniön rakennukset ja rakennelmat Luokka:Kihniön liikenne
Ann-Catrin Nordman

Ann-Catrin Nordman (s. 9. kesäkuuta 1970) on aktiiviuransa lopettanut suomalainen kestävyysjuoksija. Hän edusti koko urheilu-uransa ajan IFK Mariehamnia ja hänen valmentajinaan toimivat Per-Erik Lindqvist ja Allan Korpi. Kalevan kisoista Nordman saavutti uransa aikana kaksi mitalia; hopeaa 5 000 metrin juoksussa vuonna 1997 sekä pronssia samalta matkalta vuonna 1996. Ulkoradoilta hän saavutti lisäksi SM-pronssia puolimaratonilta vuonna 1996. Sisäratojen SM-kisoista Nordman voitti neljä mitalia; hopeaa 1 500 metrin juoksussa vuonna 1994 sekä 3 000 metrin juoksussa kaksi kultaa (vuosina 1994 ja 1997) ja hopeaa vuonna 1996. Kansainvälisissä kilpailuissa Nordman on edustanut Suomea kahteen otteeseen. Vuonna 1994 hän oli Suomen edustajana Helsingissä järjestettyjen EM-kisojen maratonilla ja vuonna 1995 hän edusti Suomea puolimaratonin MM-kilpailuissa. Molemmat kisaurakat päättyivät hänen kohdaltaan keskeyttämiseen. Virallisissa kilpailuissa hän ei ole esiintynyt vuoden 2000 jälkeen. == Lähteet == Luokka:Suomalaiset kestävyysjuoksijat Luokka:Ahvenanmaalaiset yleisurheilijat Luokka:Vuonna 1970 syntyneet Luokka:Elävät henkilöt
Antiikki & Design

Antiikki & Design (vuodesta 1993 Antiikki ja 1995−2014 Glorian Antiikki) on antiikkiesineisiin ja sisustamiseen keskittyvä lehti. A-lehdet perusti lehden vuonna 1993 nimellä Antiikki, ja vuonna 1995 se siirtyi Sanoma Magazinesille, jolloin lehden nimi muuttui Glorian Antiikiksi. Se kuului Gloria- lehtiperheeseen, kunnes kesäkuussa 2014 Sanoma Media Finland myi lehden Fokus Medialle. Lehden nimeksi vaihdettiin Antiikki & Design tammikuussa 2015. Lehden päätoimittaja on Mirva Saukkola. == Julkaisut ja päätoimittajat == Vuonna 1993 lehti ilmestyi yhden ainoan kerran eräänlaisena näytenumerona. Lehden nimi oli pelkkä Antiikki ja ensimmäisenä päätoimittajana toimi Leena Nokela. Seuraavana vuonna 1994 lehti ilmestyi neljä kertaa. Vuoden 1995 ensimmäinen ja järjestyksessä kuudes lehti julkaistiin vielä alkuperäisellä nimellään Antiikki, kunnes seitsemännen lehden nimeksi muutettiin Glorian Antiikki. == Lähteet == Luokka:Suomalaiset aikakauslehdet
Heksametyleenidiamiini

Heksametyleenidiamiini (C6H16N2) on diamiineihin kuuluva orgaaninen yhdiste. Yhdistettä käytetään valmistettaessa nylonia ja eräitä muita orgaanisia kemikaaleja. ==Ominaisuudet== Heksametyleenidiamiini on huoneenlämpötilassa valkoista kiteistä ainetta. Se liukenee erittäin hyvin veteen muodostaen vahvasti emäksisen liuoksen. Viitattu 13.6.2014. ja 10% vesiliuoksen pH-arvo on 12,3. Vettä heikommin heksametyleenidiamiini liukenee alkoholeihin ja aromaattisiin liuottimiin. Alifaattisiin hiilivetyihin se ei liukene. Yhdisteen reaktiot ovat tyypillisiä alifaattisille amiineille ja se muodostaa muun muassa suoloja happojen kanssa. ==Valmistus ja käyttö== Heksametyleenidiamiinia voidaan valmistaa usealla tavalla, mutta pääasiallinen tapa on adiponitriilin pelkistys vedyttämällä joko korkeassa tai matalassa paineessa. Reaktio voidaan suorittaa joko kaasu- tai nestefaasissa ja katalyyttinä prosessissa käytetään Raney-nikkeliä tai kobolttia. Välivaiheena reaktiossa muodostuu 6-syano-1-aminoheksaania. Vähäisemmässä käytössä oleva tapa syntetisoida yhdistettä on dimetyyliadipaatin pelkistys 1,6-heksaanidioliksi, joka reagoi katalyytin läsnä ollessa ammoniakin kanssa muodostaen heksametyleenidiamiinia.Joseph N. Weber: Polyamides, Kirk-Othmer Encyclopedia of Chemical Technology, John Wiley & Sons, New York, 2011. Viitattu 13.6.2014 Heksametyleenidiamiinin tärkein käyttökohde on Nylon 6,6:n valmistus. Tätä polymeeriä valmistetaan joko heksametyleenidiamiinin ja adipiinihapon tai heksametyleenidiamiinin ja adipamidin eli adipiinihapon diamidin välisellä reaktiolla. Heksametyylidiamiinia voidaan käyttää myös valmistettaessa heksametyleenidi-isosyanaattia, jota saadaan heksametyleenidiamiinin ja fosgeenin reaktiotuotteena. ==Lähteet== Luokka:Amiinit
Fokus Media

Fokus Media on suomalainen lehdenkustannusyhtiö, joka aloitti toimintansa 1. syyskuuta 2014. Yritys keskittyy harraste- ja asiakaslehtien kustantamiseen. Yrityksen perustajat ovat Sanoman entisiä työntekijöitä. Yritys on ostanut Sanomalta useita aikakauslehtiä: Glorian Antiikin, V8-Magazinen, GTi- Magazinen, Pelit-lehden, Auto Bildin ja Cosmopolitanin Suomen painoksen. Fokus Media osti myös Hifimaailma-lehden Pop Medialta. Allerilta yritys on ostanut Ellen Suomen painoksen, Koti ja keittiö- ja Oma Aika -lehdet. Yhtiöstä vähemmistöosuuden omistanut Terramedia Oy ilmoitti tammikuussa 2023 lisänneensä omistustaan Fokus Mediasta 95 prosenttiin. Viisi prosenttia jää toimitusjohtaja Mikko Saastamoiselle. Fokus Median perustajat Tapani ja Soili Pitzen sekä Markku Hurmeranta perustelivat yrityskauppaa eläkkeelle siirtymisellä. Fokus Media osti Kustannus Oy Juoksijan medialiiketoiminnan marraskuussa 2024. == Aikakauslehdet == === Antiikki & Design === Antiikki & Design (aiemmin Antiikki ja Glorian Antiikki) on antiikkiesineisiin ja sisustamiseen keskittyvä lehti. Sanoma myi lehden Fokus Medialle vuonna 2014. === Auto Bild Suomi === Auto Bild Suomi on Suomen tiheimmin ilmestyvä autolehti. Julkaisu pohjautuu Euroopan suosituimpaan autolehteen, Auto Bildiin. Fokus Media osti Auto Bild Suomen Sanomalta vuonna 2014. === Fit=== Fit on liikunnasta, ravinnosta ja terveellisestä elämästä kertova aikakauslehti. Lehden päätoimittajana toimii Taina Risto. Aller Media myi lehden Fokus Medialle helmikuussa 2017. === Geo=== Geo on kansainvälinen reportaasilehti, joka käsittelee luontoa, kansoja ja kulttuureita kuvina ja tarinoina. Sanoma myi lehden Fokus Medialle vuonna 2015. Geo-lehti ilmestyi Suomessa viimeisen kerran 20.5.2020. === GTi-Magazine=== GTi-Magazine on harrasteautoja käsittelevä, 10 kertaa vuodessa ilmestyvä aikakauslehti. Se on erikoistunut autojen tuunaukseen eli auton ulkonäön muuttamiseen omistajansa mieltymysten mukaisesti. Fokus Media osti lehden Sanomalta vuonna 2014. === Hifimaailma=== Hifimaailma on äänen- ja kuvantoiston harrastajille tarkoitettu erikoislehti. Lehti perustettiin lakkautetun Hifi-lehden tilalle loppuvuodesta 2006. Fokus Media osti lehden Pop Medialta syksyllä 2015. === Koti ja Keittiö=== Koti ja Keittiö on aikakauslehti, jonka aihepiirejä ovat sisustus, ruoanlaitto, viinit, matkailu ja antiikki. Lehden lukijat ovat etupäässä 35–60-vuotiaita naisia. Aller Media myi lehden Fokus Medialle helmikuussa 2017. === Pelit-lehti=== Pelit-lehti on 11 kertaa vuodessa ilmestyvä tietokone- ja konsolipelien aikakauslehti. Se on levikiltään Suomen ja Pohjoismaiden suurin pelilehti. Sanoma myi Pelit-lehden Fokus Medialle kesällä 2014. === V8-Magazine=== V8-Magazine on Suomen vanhin amerikkalaisten autojen harrastajille suunnattu erikoislehti. Lehdessä esitellään sekä koti- että ulkomaisten harrastajien omistamia amerikkalaisvalmisteisia autoja. Fokus Media osti lehden Sanomalta vuonna 2014. == Lähteet == == Aiheesta muualla == * Virallinen verkkosivusto Luokka:Suomalaiset lehtitalot
Kalle Kontio

Kalle Kontio (15. heinäkuuta 1879 Juva – 14. kesäkuuta 1954 Turku) oli suomalainen arkkitehti. Kontion vanhemmat olivat maanviljelijä Karl Gustaf Kontio ja Henriikka Maria Harmoinen ja puoliso vuodesta 1904 Olga Lydia Auvinen. Ylioppilaaksi Kontio tuli Mikkelin klassillisesta lyseosta 1901.Meurman, Otto-Iivari 1976. Viipurin arkkitehdit, ss. 50-52. Viipurin Suomalainen Kirjallisuusseura, Lappeenranta. ISBN 951-95402-2-9 Hän suoritti arkkitehtitutkinnon Polyteknillisessä opistossa 1905. Valmistuttuaan hän pääsi Yleisten rakennusten ylihallituksen ylimääräiseksi arkkitehdiksi. Vuosina 1905–1908 hän toimi lisäksi eri arkkitehtitoimistoissa piirtäjänä. Hän johti Kajaanin yleisen sairaalan rakennustöitä vuosina 1908–1910, ja 1911–1912 hän toimi Vaasan lääninrakennuskonttorin vt. esimiehenä. Vuodet 1912–1913 hän johti Savonlinnan tuomiokapitulin uuden rakennuksen rakentamista. Vuodesta 1915 Kontio johti Tampereen teknillisen opiston rakennustöitä. Hän siirtyi 1920 Vaasan lääninrakennuskonttorin apulaisarkkitehdiksi ja 1924 Mikkelin lääninarkkitehdiksi. Viipurin lääninarkkitehtina hän toimi vuodet 1937–1940. Vuodet 1940–1947 hän toimi Turun piiriarkkitehtina ja jäi eläkkeelle 1947 toimittuaan arkkitehtina 42 vuotta. Kontion yksityistöitä olivat muun muassa Pieksämäen Seurojentalo (1909), Jurvan Säästöpankki, Puumalan VPK:n palotorni sekä Vöyrin sankaripatsas. == Lähteet == * Kurkinen, Jari: Arkkitehti Stefan Michailow/Helenius, 1866–1947, s. 58. Hämeenlinnan historiallinen museo, 1997. === Viitteet === Luokka:Suomalaiset arkkitehdit Luokka: Suomalaiset virkamiehet Luokka:Vuonna 1879 syntyneet Luokka:Vuonna 1954 kuolleet
Luigi Zampa

Luigi Zampa (2. tammikuuta 1905 Rooma – 10. tai 16. elokuuta 1991 Rooma) oli italialainen elokuvaohjaaja ja käsikirjoittaja. Köyhään perheeseen syntynyt Zampa opiskeli arkkitehtuuria ja tekniikkaa, mutta ryhtyi sitten kirjoittamaan näytelmiä ja aloitti opinnot Kokeellisessa elokuvakeskuksessa vuonna 1935. Hän käsikirjoitti telefoni bianchi -elokuvia ja ohjasi ensimmäisen elokuvansa L’attore scomparso vuonna 1941.Moliterno, s. 341–342. Toisen maailmansodan jälkeen Zampa sai mainetta neorealistisilla elokuvillaan, joista suosituin oli Rakas vihollinen (Vivere in pace) vuonna 1946. Se sai Nastro d’argenton parhaasta tarinasta ja muun muassa New Yorkin elokuvakriitikkojen palkinnon parhaana ulkomaisena elokuvana. Toinen menestyselokuva oli Anna Magnanin tähdittämä L’onorevole Angelina (1947). Yhteistyössä sisilialaisen kirjailijan Vitaliano Brancatin kanssa Zampa teki satiiriset komediat Erään saappaan varjossa (Anni difficili, 1948), Anni facili (1953) ja L’arte di arrangiarsi (1954). Ohjaajan taiteellisesti onnistuneimpana elokuvana pidetään Napolin camorrasta kertovaa Processo alla cittàa (1952). Vuonna 1954 Zampa ohjasi myös Alberto Moravian romaaniin perustuvan elokuvan Roomatar (La romana).Moliterno, s. 342. Zampan seuraava menestyselokuva oli Italian terveydenhuoltojärjestelmää kuvaava satiiri Il medico della mutua (1968), jonka jälkeen hän teki joukon muita yhteiskuntakriittisiä elokuvia. Ohjaajan viimeinen elokuva oli eroottinen hurjastelu Letti selvaggi (1979). Myöhemmin Zampa julkaisi vielä useita romaaneja.Moliterno, s. 342–343. ==Lähteet== * ===Viitteet=== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1905 syntyneet Luokka:Vuonna 1991 kuolleet
Valerio Zurlini

Valerio Zurlini (19. maaliskuuta 1926 Bologna – 26. lokakuuta 1982 Verona) oli italialainen elokuvaohjaaja ja käsikirjoittaja. Zurlini valmistui juristiksi Rooman yliopistosta ja alkoi tehdä dokumenttielokuvia 1940-luvun lopulla. Hänen ensimmäinen näytelmäelokuvansa oli Vasco Pratolinin romaaniin perustuva Petettyjä tyttöjä (Le ragazze di San Frediano, 1955). Melko lyhyeksi jääneellä urallaan Zurlini ohjasi joukon arvostettuja kirjallisuussovituksia, kuten Venetsian elokuvajuhlien kultaisen leijonan saaneen Cronaca familiaren (1962). Hänet muistetaan parhaiten viimeisestä elokuvastaan Il deserto dei Tartari (1976), joka perustuu Dino Buzzatin samannimiseen romaaniin. ==Lähteet== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1926 syntyneet Luokka:Vuonna 1982 kuolleet
Unione cinematografica italiana

L’Unione cinematografica italiana (UCI) oli italialaisten elokuvayhtiöiden yhteenliittymä vuosina 1919–1926. Alberto Fassinin johtama UCI perustettiin vastauksena Italian elokuvatuotannon lamaan ja lisääntyneeseen ulkomaiseen kilpailuun. Siinä oli mukana yksitoista maan johtavaa elokuvastudiota. Konsortion talous oli heikko alusta lähtien ja sen monet suurtuotannot menestyivät huonosti lippuluukulla. Kunnollisen jakeluverkoston puuttumisen takia joitakin elokuvia ei esitetty lainkaan. Kalliiksi tullut Quo vadis...? vei UCI:n vuonna 1923 konkurssiin, joka pantiin lopullisesti toimeen vuonna 1926. Suurimman osan konsortion omaisuudesta osti tuottaja Stefano Pittaluga. ==Lähteet== Luokka:Italialaiset elokuvayhtiöt
Andray Blatche

Andray Blatche (s. 22. elokuuta 1986 Syracuse, Yhdysvallat) on yhdysvaltalais- filippiiniläinen koripalloilija, joka on pelannut vuodesta 2012 lähtien Brooklyn Netsissä. Hänelle myönnettiin Filippiinien kansalaisuus vuonna 2014. == Ura == Blatche aloitti järjestelmällisen koripallon vasta high school -iässä, jolloin hän opiskeli neljä lukuvuotta Henninger High Schoolissa. Hän jatkoi opiskelua vielä viidennen vuotensa South Kent Schoolissa. Blatche ei pelannut lainkaan yliopistokoripalloa, vaan hänet valittiin vuoden 2005 NBA:n varaustilaisuudessa 49:ntenä pelaajana. Ennen tulokaskautta hänen autoaan yritettiin varastaa, ja ammuskelun yhteydessä häneen osui luoti. Siksi hän joutui olemaan sivussa kautta edeltävältä harjoitusleiriltä. Ensimmäisellä NBA-kaudellaan hän ei pelannut paljon ja viettikin osan kaudesta D-liigassa Roanoke Dazzlen joukkueessa. Elokuussa 2007 Wizards jatkoi Blatchen sopimusta, vaikkakin hän oli saman kuukauden aikana jäänyt kiinni ajokortitta ajosta ja seksin ostosta. Hän pelasi tilastollisesti uransa parhaan kauden kaudella 2010–2011, jolloin hän teki keskimäärin 16,8 pistettä ja otti 8,2 levypalloa ottelua kohden. Kuitenkin seuraavalla kaudella Blatchen pistekeskiarvo lähes puolittui, ja maaliskuussa 2012 seurajohto päätti penkittää hänet vedoten Blatchen huonoon fyysiseen kuntoon. Heinäkuun 2012 aikana Wizards luopui Blatchen pelaajaoikeuksista, ja syyskuussa 2012 hän siirtyi lopulta Brooklyn Netsiin. == Lähteet == == Aiheesta muualla == *NBA:n pelaajaprofiili *Basketball-Reference Luokka:Yhdysvaltalaiset koripalloilijat Luokka:Filippiiniläiset koripalloilijat Luokka:Vuonna 1986 syntyneet Luokka:Elävät henkilöt
Luonto-Portti

LuontoPortti on verkkosivusto, jolla on eliölajeja esittelevä maksuton tietopankki. Sen perustajat ovat Eija ja Jouko Lehmuskallio.Leppänen, Marko: Cadillacilla luontoon. Helsingin Sanomat 13.6.2014, s. B 14. Kahdeksalla kielellä toteutetulle sivustolle on vuodesta 2008 lisätty lajeja niin, että niitä vuonna 2014 on lähes kaksituhatta. Lajeja on kasveja, lintuja, nisäkkäitä, perhosia, kaloja ja sieniä. Ulkomaisia lajeja on suunnilleen toiset kaksituhatta, mutta suomalaiset lajit on päätavoite. Jouko Lehmuskallio on ollut Yleisradiossa tekemässä erityisesti luontodokumentteja. Hän kuvaa lajeja jatkuvasti. Eija Lehmuskallio on kiertänyt Helsingin kouluissa esittelemässä kasveja tunnistettavaksi, ja selvisi etteivät opettajatkaan tunnistaneet lajeja. Luonto-Porttiin perehtyminen kuuluu nykyisin luokanopettajien ja biologian ja maantieteen opettajien koulutukseen. Helsingin yliopiston ja Ilmatieteen laitoksen kanssa on tekeillä hanke, jossa aletaan kerätä kansalaisilta tietoa lajien uusista esiintymispaikoista. Luonto-Portti on saanut vuonna 2012 tiedonjulkistamisen valtionpalkinnon. == Lähteet == == Aiheesta muualla == * LuontoPortti . Luokka:Suomalaiset verkkosivustot
Paolo Stoppa

Paolo Stoppa (6. kesäkuuta 1906 Rooma – 1. toukokuuta 1988 Rooma) oli italialainen näyttelijä. Stoppa opiskeli näyttelemistä Rooman Santa Cecilian akatemiassa ja työskenteli sen jälkeen teatterissa sekä elokuvien jälkiäänittäjänä. Vuonna 1935 hän esiintyi pienessä roolissa Enrico Guazzonin elokuvassa Re burlone. Toisen maailmansodan jälkeen Stoppa työskenteli muun muassa Luchino Viscontin ohjaamissa näytelmissä sekä tavanomaisten viihde- elokuvien sivuosissa. Hänen ensimmäinen merkittävä elokuvaroolinsa oli kulkuri Rappi Vittorio de Sican Milanon ihmeessä (Miracolo a Milano, 1951). Yli 150 elokuvassa esiintynyt näyttelijä muistetaan ehkä parhaiten nousukkaana kaupunginjohtajana ja Angelican isänä Viscontin Tiikerikissassa vuonna 1963. Hänet on saanut kolmesti Nastro d’argento -palkinnon. ==Elokuvia== * Non ti pago!, 1942 * Kartago liekeissä, 1960 * Rocco ja hänen veljensä, 1960 * Tiikerikissa, 1963 * Huuliharppukostaja, 1968 ==Lähteet== ==Aiheesta muualla== * * Luokka:Italialaiset näyttelijät Luokka:Vuonna 1906 syntyneet Luokka:Vuonna 1988 kuolleet
Nakkilan rautatieasema

Nakkilan rautatieasema on rautatieliikenteen asema, joka avattiin Nakkilan kirkonkylään Porin radan valmistuessa vuonna 1895. Asema sijoitettiin Kokemäenjoen vartta seuraavan, Porin ja Kokemäen välisen maantien ja Eurajoelle lähtevän tien risteykseen lähelle Nakkilan kirkkoa. Asemarakennus rakennettiin naapurinsa Harjavallan tapaan Oulun radan pysäkin piirustuksin. Asemarakennusta on laajennettu useasti. Asema-alueelle rakennettiin myös hirsinen vesitorni, joka on sittemmin purettu. Henkilöliikenne lopetettiin asemalta 1983. Tavaraliikenne loppui ja vaihteet purettiin vuonna 1999, jolloin myös otettiin käyttöön Nakkilan junakohtauspaikka, joka sijaitsee kolmisen kilometriä asemalta Porin suuntaan entisen Ruskilan seisakkeen paikkeilla. Nykyhetkellä asemarakennuksessa toimii Nakkilan vammaiset ry:n kirpputori. ==Lähteet== Luokka:Nakkilan liikenne Luokka:Satakunnan rautatieliikennepaikat
Mikä henki meitä kantaa

Mikä henki meitä kantaa: Katselen työni jälkiä on Antti Eskolan vuonna 2009 ilmestynyt muistelmateos. Eskolan mukaan kirja ei ole varsinainen muistelmateos, vaan elämäntyön pohdiskelua.Eskola 2009, s. 8, 10. == Lähteet == == Aiheesta muualla == * Pekka Tarkka: Yliopiston työmyyrä teki myyräntyötä. Helsingin Sanomat 11.8.2009. * Pertti Vuorela: Yksinäisen pohdiskelijan henki kantaa . Kymen Sanomat 10.11.2009. Luokka:Suomalaiset elämäkerrat ja muistelmat Luokka:Vuoden 2009 kirjat
Diandran diskografia

Tämä artikkeli on suomalaislaulaja Diandran diskografiasta. == Studioalbumit == Nimi Julkaisutiedot Lista Myynti Nimi Julkaisutiedot Albumilista Myynti Outta My Head * Julkaistu: 6. heinäkuuta 2012 * Levy-yhtiö: Universal * Formaatti: CD, lataus #1 15 500+ (Kultalevy) Dynamiittii * Julkaistu: 24. lokakuuta 2014 * Levy-yhtiö: Universal * Formaatti: CD, lataus #12 Kultalevy Kerran joulukuun aikaan * Julkaistu: 6. marraskuuta 2015 * Levy-yhtiö: Universal * Formaatti: CD, Digitaalinen #15 == Singlet == Vuosi Single Latauslista Singlelista Radiolista Albumi 2012 ”Onko Marsissa lunta?” Outta My Head 2012 ”Outta My Head” 5 16 3 2012 ”Prinsessalle” 2013 ”Colliding Into You” 26 2013 ”Lost” 2014 ”Paha poika” 9 1 64 Dynamiittii 2014 ”Onni on” 29 25 2014 ”Kuitenkin” 43 2015 ”Pidä huolta” 2015 ”Lintu” Kerran joulukuun aikaan 2016 ”Huitoo” 3 20 2016 ”Nadaa” 21 2016 ”Talvimaa” 88 2017 ”Light Up the Ice” 99 2020 ”Koti” 2023 ”Night in Paris” == Musiikkivideot == * Outta My Head (ohj. Mikko Harma) * Prinsessalle (ohj. Juha Reini) * Lost (ohj. MVP74) * Onni on (ohj. Hannu Aukia) == Vierailijana == Vuosi Artisti Kappale Albumilta 2013 Mikael Gabriel ”Päästä mut pois” Mun maailma 2013 Cheek ”Fiiliksissä” Kuka muu muka 2014 Vihreät valot ”Reunalla” 2014 Uniikki ”Niin hyvä on” Pienen miehen isot hitit 2015 Mikael Gabriel ”Viimeisen kerran” Versus 2015 Uniikki ”Rauhaa” Pikku prinssi 2017 Sakke Aalto "Pari kilometriä" Neuroottinen, dramaattinen, charmikas 2019 Uniikki "SuomiLove" 2023 Aste "Köyhä laulaa" == Diandran Idolsissa esittämät kappaleet == Kappale Alkuperäinen esittäjä Koelaulu Koelaulu ”I Have Nothing” Whitney Houston Teatteriviikonloppu Teatteriviikonloppu ”Fighter” (rivilaulu) Christina Aguilera ”Just the Way You Are” (ryhmälaulu) Bruno Mars ”Set Fire to the Rain” (sooloesitys) Adele Top 15 Top 15 ”Hurt” Christina Aguilera Finaalit 1.–9. Kappale Alkuperäinen esittäjä 1\. ”I Have Nothing” Whitney Houston 2\. ”Only Girl (In the World)” Rihanna 3\. ”Stronger (What Doesn't Kill You)” Kelly Clarkson 4\. ”Prinsessalle” Johanna Kurkela 5\. ”Born This Way” Lady Gaga 6\. ”With or Without You” U2 7\. ”Missä muruseni on” ”Falling Slowly” 8\. ”Listen” ”I Wanna Dance with Somebody” Beyonce Whitney Houston 9\. * Katy Perry * Whitney Houston * Diandra Flores == Lähteet == Luokka:Diskografiat